SET บ่ายมีโอกาสรีบาวด์แนะซื้อ 11 หุ้นอินเทรนด์
SET เช้านี้ปรับลงตามตลาดหุ้นต่างประเทศ เนื่องจากกังวลเฟดจะปรับขึ้นดอกเบี้ย หลังตัวเลขตำแหน่งงานเปิดใหม่ของสหรัฐออกมาดี รวมถึงตลาดบ้านเราได้รับแรงกดดันจากหุ้น PTT หลังขึ้น XD วันนี้ (10 ก.ย.) คาดบ่าย SET มีลุ้นรีบาวด์ พร้อมให้แนวรับ 1,388-1,380 จุด ส่วนแนวต้าน 1,392-1,400 จุด
10 ก.ย. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (10 ก.ย.) ปรับตัวลงตามตลาดภูมิภาคที่ต่างปรับตัวลง เนื่องจากกังวัลว่าเฟดจะขึ้นดอกเบี้ย หลังตัวเลขตำแหน่งงานเปิดใหม่ของสหรัฐออกมาดี ทั้งนี้ มองว่าตลาดบ้านเราน่าจะแกร่งกว่าตลาดต่างประเทศ เนื่องจากไทยมีมาตรการกระตุ้นเศรษฐกิจช่วยหนุน
นักวิเคราะห์คาดช่วงบ่าย ตลาดหุ้นไทยมีลุ้นรีบาวด์ พร้อมให้แนวรับ 1,388-1,380 จุด ส่วนแนวต้าน 1,392-1,400 จุด ขณะที่ แนะนำเข้าสะสมช่วง SET พักฐาน KCE-DELTA-SVI-CK-STEC-SEAFCO-SCC-KTB–TMB-CPALL และ KTC
 
นายสุโชติ ถิรวรรณรัตน์ ผู้จัดการฝ่ายวิจัย บล.เคจีไอ (ประเทศไทย) เปิดเผยถึงตลาดหุ้นไทยเช้านี้ปรับตัวลงตามตลาดหุ้นภูมิภาค แต่สามารถรีบาวด์ขึ้นมาได้แม้ว่าจะอยู่ในแดนลบ เช่นเดียวกับตลาดบ้านเราที่ลดช่วงลบได้
ทั้งนี้ เป็นผลจากที่เมื่อวานนี้ (9 ก.ย.) ตำแหน่งงานเปิดใหม่ของสหรัฐออกมาดี ทำให้มีความกังวลว่าธนาคารกลางสหรัฐ(FED) จะปรับขึ้นอัตราดอกเบี้ย แต่ทางมองว่าไม่น่าจะมีนัยยะสำคัญ และไม่ได้ให้น้ำหนักกับตัวเลขนี้ และมองว่าการประชุมเฟดในวันที่ 16-17 ก.ย.นี้ เฟดน่าจะยังไม่รีบขึ้นอัตราดอกเบี้ย
นอกจากนี้ มองว่าตลาดในเอเชียน่าจะแข็งแกร่งกว่าตลาดทางฝั่งตะวันตก เนื่องจากหลายประเทศในเอเชียต่างเริ่มมีมาตรการกระตุ้นเศรษฐกิจออกมา รวมถึงตลาดบ้านเราที่มองว่าน่าจะแข็งแกร่งกว่าตลาดต่างประเทศได้ พร้อมแนะนำให้สะสมหุ้นที่ได้รับประโยชน์จากนโยบายของภาครัฐ อาทิ หุ้นในกลุ่มค้าปลีก, กลุ่มรับเหมา และกลุ่มวัสดุก่อสร้าง เป็นต้น
แนวโน้มการลงทุนบ่ายนี้ คาดตลาดหุ้นไทยมีโอกาสที่จะรีบาวด์ได้ พร้อมให้แนวรับ 1,388-1,380 จุด ส่วนแนวต้าน 1,392-1,400 จุด
 
บล.ธนชาต ระบุในบทวิเคราะห์ (10 ก.ย.) SET เช้านี้อ่อนตัวตามตลาดหุ้นโลก และค่อยๆปรับตัวดีขึ้นแต่ยังอยู่ในแดนลบ รวมไปถึงการขึ้นเครื่องหมาย XD ของหุ้นขนาดใหญ่อย่าง PTT โดยมองการ “พักฐาน” ของ SET ตามตลาดหุ้นโลกเป็นโอกาส “ซื้อ” โดยเฉพาะที่บริเวณแนวรับ 1,380 +/- จุด ด้วยเป้าหมายปรับขึ้นที่ 1,400-1,408 จุด
โดยเน้นกลุ่มดังนี้
1. Export (ส่งออก): “ซื้อ” KCE-DELTA-SVI (ราคา Break สามเหลี่ยม ต้าน 5.3) รวมไปถึงกลุ่มอาหาร อย่าง CPF (เริ่มซื้อหุ้นคืนวันนี้เป็นต้นไป มีเป้าหมายการปรับสูงขึ้นไปที่ 20.6-20.8 บาท)
2. Infrastructure (โครงสร้างพื้นฐาน): “ซื้อ” CK-STEC-SEAFCO-SCC-KTB และ TMB (ได้รับผลดีจากนโยบายช่วยเหลือ SME โดยให้ TMB เป็น Top Picks ในกลุ่มธนาคาร ด้วยเป้าหมายพื้นฐาน 2.70 บาท)
3. Consumption (กลุ่มบริโภค): “ซื้อ” CPALL-KTC
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
JAS มูลค่าการซื้อขาย 1,603.60 ล้านบาท ปิดที่ 5.80 บาท ลดลง 0.10 บาท
TPIPL มูลค่าการซื้อขาย 719.81 ล้านบาท ปิดที่ 2.60 บาท เพิ่มขึ้น 0.10 บาท
CPF มูลค่าการซื้อขาย 673.51 ล้านบาท ปิดที่ 19.80 บาท เพิ่มขึ้น 0.40 บาท
ITD มูลค่าการซื้อขาย 645.21 ล้านบาท ปิดที่ 8.05 บาท เพิ่มขึ้น 0.10 บาท
KBANK &lt;XD&gt; มูลค่าการซื้อขาย 601.49 ล้านบาท ปิดที่ 183.00 บาท ลดลง 1.00 บาท
 
ที่มา: สำนักข่าวอินโฟเควสท์